**РЕШЕНИЕ № ПВ – 147 -ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Малка водноелектрическа централа (МВЕЦ) Домлян 2“**,което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение: сграда на МВЕЦ в УПИ 000348,** напорен тръбопровод на МВЕЦ – до експлоатационен черен път на НС-ЕАД за обслужване на яз.”Домлян“, **землище на с. Домлян, община Карлово**

**Kooрдинати на границите на имота**

|  |  |  |
| --- | --- | --- |
| **№ на**  **точка** | **Х** | **Y** |
| **1** | **4587216.707** | **8629514.784** |
| **2** | **4587239.349** | **8629522.743** |
| **3** | **4587246.645** | **8629501.989** |
| **4** | **4587224.004** | **8629494.029** |

**Kooрдинати на точки от тръбопровода**

****

Възложител: „Инженеринг Груп-04“ ЕООД,

**Характеристика на инвестиционното предложение:**

МВЕЦ “Домлян 2” е енергиен обект, проектиран за използване на водно количество в размер на Q = 2,65 m3/s от яз.”Домлян” за производство на електроенергия. Мощността на централата е 700 kW. Режимът на работа на МВЕЦ е 24 h в денонощие като в договор с НС ЕАД е прието спазване на приоритета на напояването, за което е изграден яз.”Домлян”. Водовземането за МВЕЦ “Домлян 2” се осъществява от основния изпускател на яз.”Домлян”. Той започва от водовземна кула в близост до преливника на десния скат. Основният изпускател е изпълнен от стоманена тръба. Компановката на МВЕЦ “Домлян 2” е съобразена с разположението на основния изпускател, което предлага най-добро решение за изграждане на МВЕЦ.

Връзката на напорния тръбопровод на МВЕЦ с основния изпускател става извън язовирната стена след съществуваща стоманобетонова шахта. Сградата на МВЕЦ “Домлян 2” е едноетажна постройка. В машинната зала се монтират турбината, генератора и спомагателното оборудване. Предвидена е и обслужваща част.

Инвестиционното предложение /ИП/ попада в обхвата на т. 3, буква “3“ от Приложение № 2 на Закона за опазване на околната среда /ДВ.бр.91 /2002 год./ и чл.2, ал.1, т. 1 от Наредбата за ОС, като съгласно разпоредбата на чл. 93, ал.1, т. 1 от ЗООС подлежи на процедура по преценяване на необходимостта от извършване на ОВОС.

Имотите, в който ще се развива инвестиционното предложение **не попадат** в границите на защитени зони от мрежата „Натура 2000” и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е разположена защитена зона BG0000429 “Река Стряма”, включена в списъка от защитени зони за опазване на природните местообитания и на дивата флора и фауна, приет с Решение на Министерски съвет №122/02.03.2007 г. (ДВ бр.21/2007 г.).

**Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.**.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея **е извършена преценка за вероятната степен на отрицателно въздействие, според която, предвид местоположението, характера и мащаба** **инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони**

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци,** замърсяване и дискомфорт на околната среда, както и риск от инциденти.

МВЕЦ ”Домлян 2” е проектирана на направлението към р. Стряма за обработване на водите, които се подават към напоителна система “Стряма-Чирпан”.

Проектът за МВЕЦ ”Домлян 2” включва следните съоръжения:

• връзка на основния изпускател с напорния тръбопровод;

• шибърна шахта;

• напорен тръбопровод DN 1200 със стоманени и стъклопластови тръби;

• колектор;

• сграда на МВЕЦ;

• изтичало и връзка с р.Свеженска;

• ел.блок с КРУ 20/0,69 kV и връзка с електропровод СН 20 kV

МВЕЦ е предвидена да обработва средно 30,95.106 m3 изтичащи от яз.”Домлян” и е с мощност Р = 700 kW.

При строителството се прилагат съвременни строителни материали и технологии (стъклопластови тръби, съвременно с необходимата автоматика за защита оборудване в сградоцентралата, използване на малка (щадяща околната среда) механизация.

● За строителството и експлоатацията на МВЕЦ “Домлян 2” не е необходимо изграждане на нова пътна инфраструктура с изключение на отклонение с дължина 15 m от съществуващ черен експлоатационен път до яз.”Домлян”.

● Предвид характера на ИП, в хода на експлоатация на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* Площадката на МВЕЦ “Домлян 2” се намира на брега на р.Свеженска над котата на високите води при работа на преливника на яз.”Домлян”. Тя е на 227,09 m от стоманобетоновата шахта в края на основния изпускател. Сградата на МВЕЦ ”Домлян 2” е в имот № 000348 с площ 0,442 дка. Имотът е с начин на трайно ползуване „пустееща необработваема земя“ разположен в землището на с. Домлян, местност “Тепето”, община Карлово, ст Пловдив. Източно от сградата на МВЕЦ се намира път до с.Домлян, от който се ползва отклонение. Напорният тръбопровод е в сервитута на основния изпускател и корекцията на р.Свеженска (НС-ЕАД) и държавна частна собственост 000351 (с право на преминаване).
* По време на експлоатация МВЕЦ “Домлян 2” ще произвежда електроенергия. Връзката със СН 20 kV се осъществява с вкопан кабел към Ж.Р. стълб, който е в близост до яз.”Домлян”. Отстоянието от МВЕЦ до Ж.Р. стълба е около 450 m.
* Води за пожарогасене и за битово водоснабдяване се осигуряват от отклонение на напорния тръбопровод на централата. В централата е развита мрежата за противопожарни нужди и битово водоснабдяване. Битово-фекалните води от сградоцентралата се отвеждат в локално пречиствателно съоръжение (пречиствателна станция за отпадъчни води – ПСОВ), след което заустват в долна вада (изтичалото) на МВЕЦ и постъпват в р.Свеженска (водоприемник ІІ категория).
* При осъществяването на инвестиционното предложение и последващата експлоатация, не се очаква нарушаване на качеството и регенеративната способност на природните ресурси в района.

**III. Способността за асимилация на екосистемата в естествената околна среда**:

* Инвестиционното предложение ще бъде реализирано извън границите на защитени зони от мржата НАТУРА 2000. С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най-близката защитена зона BG0000429 “Река Стряма” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).
* Няма вероятност инвестиционното предложение да доведе до нарушаване на целостта и структурата на защитената зона, както и да окаже въздействие върху природозащитните и цели.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху местообитания и видове, опазвани в най-близко разположената защитена зона.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на изграждането и експлоатацията на горецитираното инвестиционното предложение е ограничен и локален в рамките на площадката.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.
* С писмо изх. № 7081/20.11.2015г. РЗИ - Пловдиве определила липсата на здравен риск при реализация на инвестиционното намерение.

**V. Обществен интерес към предложението за строителство, дейности или технологии :**

* Съобразно изискванията на чл.4, ал. 2 от Наредбата за ОВОС Възложителят е уведомил за своето инвестиционно предложение кметовете на община Карлово и с. Домлян, както и засегнатото население чрез обяви на информационно табло и общински сайт.
* Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. С писма изх. № 92-00-375/24.11.2015г. община Карлово и изх. № 221/20.11.2015г. кметство с. Домлян информират РИОСВ за липсата на писмени възражения относно инвестиционното предложение. Възложителят с писмо № еуведомил РИОСВ Пловдив за липса на жалби и възражения. Към момента на издаване на настоящото решение в РИОСВ Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**инж. Валя Атанасова 04.12.2015г.**

За Директор на РИОСВ - Пловдив

Съгласно Заповед на Министъра на ОСВ № РД-231/08.04.2015г.